लाल किताब में फलादेश करने के लिए यह मान लिया गया है कि प्रत्येक जन्मकुण्डली में चाहे उसका लग्न कुछ भी हो, लग्न में मेष, द्वितीय भाव में वृष, तृतीय भाव में मिथुन, चतुर्थ में कर्क, पंचम सिंह, षष्ठ में कन्या, सप्तम में तुला, अष्टम में वृश्चिक, नवम में धनु, दशम में मकर, एकादश में कुंभ और द्वादश में मीन राशि मानी जाएगी। लग्न में आने वाली राशियों के स्थान पर इन ग्रहों की राशियों की उपस्थिति मानी गई है, जो इन भावों के कारकों की हैं। इसमें प्रथम भाव में सूर्य को माना गया है। द्वितीय भाव में गुरु, तृतीय में मंगल, चतुर्थ में चंद्रमा, पंचम में गुरु, षष्ठम में केतु, सप्तम में शुक्र व बुध, अष्टम में शनि व मंगल, नवम में गुरु, दशम में सूर्य, एकादश में गुरु और द्वादश में शनि को माना गया है। ऐसा मानकर विविध ग्रहों के विविध भाव का विचार किया जाता है।